Hovudutskrift

for

**Aure kyrkjelege fellesråd**

**Tid: 16.10 2019 kl. 18:30**

**Stad: Aure**

**Frammøtte:**

KÅRE ANDREAS JOHANSSON LEIAR

KRISTIAN HUSBY NESTLEIAR

ERIK VULLUM KOMMUNAL REP.

INGRID ANNE SKARSETH VARA

JOHN BJØRNHOLM VARA

**Forfall:**

ØYSTEIN BARLAUP MEDLEM

OLE EDVARD SKOGSHOLM MEDLEM

HALVARD WESSEL MEDLEM

ERLING PETTER SKAR MEDLEM

PER EILERT ORTEN MEDLEM

**Saker behandla på møtet:**

**Sakliste:**

AKF 19/2019 Godkjenning av innkalling og sakliste

AKF 20/2019 Godkjenning av møtebok 13.05.2019

AKF 21/2019 Innkjøp av dataprogram timeregistrering

AKF 22/2019 Omregulering av gravplass til urnegraver

AKF 23/2019 Prosjektstilling med lønstilskot frå Nav

AKF 24/2019 Disponering av testamentarisk gåve

AKF 25/2019 Økonomirapport pr. 30.08.2019

AKF 26/2019 Budsjett 2020, økonomiplan 2020-2023

AKF 27/2019 Regulering løn kyrkjeverja

**AKF 18/2019 Godkjenning av innkalling og sakliste**

**VEDTAK**Fellesrådet godkjenner innkalling og sakliste

**AKF 19/2019 Godkjenning av møtebok 13.05.2019**

**VEDTAK**Fellesrådet godkjenner møtebok av 13.05.2019.

Kåre Johansson og Ingrid Anne Skarset skriv under.

**AKF 21/2019 Innkjøp av dataprogram timeregistrering**

Dei fleste kyrkjelege tilsette har stillingsbrøkar og får utbetalt fast løn. Det er ikkje rom i budsjettet til å betale ut overtid, så dette må takast ut i avspasering. Det har i alle tider blitt ført timeregnskap i hen hold til arbeidstida ein har. Dette blir ført manuelt, og ligger i ein perm på kontoret. Dei tilsette noterer timar kvar dag ein jobbar, og dette blir avregna kvar veke. Her viser både plusstimar og minustimar i hen hold til stillingsbrøk, og blir lagt i ein timebank. Uttak av ferie blir også notert.

No vurderer vi å få dette meir digitalt, der dei tilsette kan registrere dette utan å vere innom kontoret. Dei tilsette har også snakka om slik timeregistrering. Dette tvingar seg også fram etter kvart, da vi har fått signal på at vi må levere meir dokumentasjon på tidsbruken vår. Spesielt der vi får tildelt statstilskot mv.

Det er fleire program på marknaden, og mange har også produsert ein «app» som skal være brukarvenleg.

Vi har hatt pågang frå ein leverandør som levera programmer «Tidsbanken» Her legg ein inn den faste arbeidstida, og vidare det eksakte ein jobbar kvar dag. Ein kan søkje om permisjon, ferie og melde frå om sjukefråvær. Dette programmet kommunisera med lønsprogrammet og skal derfor gjere det lettare for dei som jobbar på timar. Vidare er det laga ein «app» der ein stemplar inn og ut av arbeidsdagen. Leverandøren hevdar dei vil lage eit opplegg som er tilpassa våre ønskjer.

Gjennom dataprogrammet Labora, har vi i dag fleire modular. Medarbeidaren som er ein kalender der alle avtalar, møter osv. blir lagt inn, gudstenestplanleggar, sakshandsamar/arkivering og heimeside har vi i dag. Labora leverer også «Tid» Dette er altså timeregistrering.

Her er løysingar for både planlegging og arbeidstid, med enkel registrering /rapportering av faktisk gjennomført arbeidstid.

Ein kan også her søkje om permisjon/fri, og melde frå om sjukefråvær.

Programmet Tid kommunisera også med Medarbeidaren der all aktivitet for fellesrådet er lagt inn. Labora Tid har også ein app ein kan laste ned på mobiltelefonen.

Administrator vil ha tilgang til alle tilsette sine timeregistreringer på begge programma.

Pris:

Tidsbanken

* Kr. 468 pr. bruker pr. år
* Ingen fast årspris.
* Opplæring kr. 6.000,-

Tid

* Kr. 44,- pr. tilsett pr. mnd.
* Årspris kr. 2.800,-
* Køyre systemet i gong for 8-10 tilsette kr 1.300 pr. time. (bruk to timar)

Hevdar at ein tillegg må ha kurs for å ta i bruk TID. Ein kursdag kr. 12.500,- Dette kan ein ev. arrangere ilag med fleire fellesrådsområder på nord møre dersom det er fleire som tenkjer å investere i dette programmet.

Ein ser her at programmet Tidsbanken vil være det rimelegaste, både i investeringskostnad og i opplæring. Problemet er at dette programmet kommunisera oppimot lønsprogrammet og ikkje kalenderen vår.

Tid er ein modul i ei rekke av fleire modular vi har investert i av Labora, og desse kommuniserer med kvarandre.

Kyrkjeverja meiner at med så få tilsette som vi har vi pr. i dag, har vi ein oversiktleg ordning med timeregistrering, og vil ikkje med ein digital ordning få større kontroll med dette. Men om det tvingar seg fram krav der vi må dokumentere digitalt, vil ein tilrå å ta bruk programmet Labora Tid som kommunisera med andre program vi har i dag,

 Sakshandsamar: Judith Bjørk

**INNSTILLING**

1. Fellesrådet vedtek å vente med å investere i digital program for timeregistrering. Der er ikkje økonomi til dette pr. i dag.

**MØTEHANDTERING**

Fellesrådet er einig i kyrkjeverja si vurdering. Med så få tilsette vil ein klare seg med det manuelle systemet som er i bruk dag.

**VEDTAK** Fellesrådet vedtok innstilling einstemmig.

1. Fellesrådet vedtek å vente med å investere i digital program for timeregistrering. Der er ikkje økonomi til dette pr. i dag.

**AKF 22/2019 Omregulering av gravplass til urnegraver**

Den gamle gravplassen inne ved Aure kyrkje har vore ibruk i mange hundre år, og er ein historisk kyrkjegardsgrunn. Der er mange særeigne gravminne som er viktig å ta vare på. Området er på ca 2 dekar og det er plassert mellom 250 og 300 kistegraver.

Arbeid med å registrere dei gravene som ligg inne ved kyrkja er gjort gjennom prosjektstilling med lønstilskot frå NAV, og denne jobben er ikkje ferdig enda.

Ettersom gravene er lagt ustrukturert i hen hold til andre gravplassar, er det vanskeleg å setje ned fastmerke, og lage eigna gravkart til dagens bruk.

Vi opplever å ta ibruk nye graver, er vanskeleg slik bruken har vore tidlegare. Terrenget er ikkje alltid i samsvar med de gamle karta vi har, og det er derfor vanskeleg å plassere nye kistegraver, som skal være minst 1,2x2,5, slik måla ofte er på eldre gravplassar.

Kyrkjeverja vil tilrå at fellesrådet vedtek å omregulere dette området, til å berre å tillate nedsetjing av urner. Urner tek liten plass, og ein treng ikkje grave så djupt som ei kistegrav. Det er ikkje nødvendig å lage nye kart for urnegraver, men anbefaler at ein brukar arealet slik det er i dag. Det vil også bidra til å behalde det særpreget denne gravplassen har.

Det er ikkje snakk om å dele inn området nye felt, eller gjere andre endringar. Vi vil bruker kistegravene slik dei ligg, men gjev tillating til berre nedsetjing av urner. Unntaket er dei gravene som allereie er festa til bruk. Dei har ein festeavtale, og derfor må vi tillate kistegrav, men dette er det ikkje mange av.

Viser også til gravferdslova § 4 der det står at nye anlegg, utviding, nedlegging eller anna vesentleg endring skal godkjennast av både kommune og bispedømeråd.

Dette vil vi definere som ei mindre endring, og vel derfor å sende vedtaket fellesrådet fattar, til kommunen og bispedømerådet som ei orientering.

Sakshandsamar: Judith Bjørk

**INNSTILLING**

1. Fellesrådet vedtek å omregulere den gamle gravplassen rundt Aure kyrkje til kun å tillate urnenedsetjing i framtida.
2. Unntak er graver som allereie er festa til bruk.
3. Kyrkjeverja sender melding til både kommune og bispedømeråd.

**MØTEHANDTERING**

Fellesrådet ser det som svært fornuftig å omregulere den gamle gravplassen på Aure, til kun å tillate nedsetjing av urner i framtida. Unntaket er de gravene som allereie er festa til bruk. Ein ser også at deler av denne gravplassen bør fredast.

**VEDTAK** Fellesrådet vedtok innstilling einstemmig.

1. Fellesrådet vedtek å omregulere den gamle gravplassen rundt Aure kyrkje til kun å tillate urnenedsetjing i framtida.
2. Unntak er graver som allereie er festa til bruk.
3. Kyrkjeverja sender melding til både kommune og bispedømeråd.

**AKF 23/2019 Prosjektstilling med lønstilskot frå Nav.**

UTREDNING

Kyrkjeverja har i møte med Nav søkt om tilskott til ei prosjektstilling på 25%.

Formålet er å komme videre i prosjektet med å registrere gravlagde inn på dataprogrammet Ecclesia. Vidare er det å auke arbeidsmengda til ein tilsett som har redusert stilling på vinterhalvåret. Den tilsetta har i dag 55% stilling og ønskjer å fortsetje med dette arbeidet ut året. Vi vil få ei skikkeleg opprydding i gravregisteret og festeavtalar når dette arbeidet blir vidareført. Dette er også eit ledd i arbeidet fram imot auke talet i stellavtalar. Det er også ei målsetjing å få lagt inn foto av alle gravminna inn på kvart gravkort.

Når det gjelder det siste, har Johannes Finset foto av alle gravminna på alle gravplassane våre i Aure, som han har selt til fellesrådet.

Nav har gjeve tilbod om eit tilskott på 60% lønstilskot . frå 14.10.2019-30.03.2020.

Vi har også tidlegare lønstilskot på same prosjektet vinteren 2017/2018 og 2018/2019. Formålet med midlertidig lønstilskot, er å bidra til at tiltaksdeltakar kan bli fast tilsett.

Ei månadslønn i 25% stilling vil kome på kr 10.500,- inkl. sos. utgifter.

For at vi skal få gjennomført dette prosjektet, må Fellesrådet løyve midlar til resterande lønskostnader inkl. sos.utgifter Dette utgjer kr. 4.200,- pr. mnd,-

Ved opprydding i festeavtalar og stellavtalar vil det også bringe inntekter inn i drifta.

Ein festeavtale er pr. i dag på kr. 1200,- for 10 år.

Sakshandsamar: Judith Bjørk

**INNSTILLING**

1. Fellesrådet godkjenner oppretting av prosjektstilling på frå 14.10.2019-30.03.2020. til opprydding i gravregister og festeavtalar .
2. Fellesrådet løyver kr. 10.500,- i 2019, og dette dekkes over driftsbudsjettet.
3. Kr. 12.600,- blir budsjettert til prosjektstillinga i 2020.

**MØTEHANDTERING**

Fellesrådet er positiv til at ein får støtte frå Nav til å fullføre prosjektet med registrering av graver, samt lage nye kart av den gamle gravplassen på Aure. Sidan den tilsette ska ha pappapermisjon i 15 veker frå 1 januar, ønskjer fellesrådet at ein ev. søkjer om å få fortsette avtalen etter pappapermisjonen er utgått.

**VEDTAK** Fellesrådet vedtok innstilling einstemmig.

1. Fellesrådet godkjenner oppretting av prosjektstilling på frå 14.10.2019-30.03.2020. til opprydding i gravregister og festeavtalar .
2. Fellesrådet løyver kr. 10.500,- i 2019, og dette dekkes over driftsbudsjettet.
3. Kr. 12.600,- blir budsjettert til prosjektstillinga i 2020.

**AKF 24/2019 Disponering av testamentarisk gåve**

Aure sokn har fått tildelt ei testamentarisk gåve på kr. 1.000.000,-. til Aure kyrkje. Formålet med gåva er utvendig vedlikehald.

Beløpet er sett inn på Aure menighetskasse (soknerådet) sin høgrentekonto.

I henhold til kyrkjelova sin § 14, skal fellesrådet ivareta administrative og økonomiske oppgåver på vegne av sokna. Fellesrådet har også ansvar for drift og vedlikehald av kyrkjer og anlegg, og vidare ansvar for drift og forvaltning av gravplassar.

Dette er ei gåve til Aure kyrkje, og sidan fellesrådet har ansvar for forvaltning drift og vedlikehald av bygg og anlegg, er det fellesrådet som skal utifrå lova forvalte disse midlane.

Soknerådet skal etter §9 i kyrkjelova ha sin merksemd på alt som kan gjerast for å vekke og nære det kristelege liv i soknet, kyrkjeleg undervisning, kyrkjemusikk og det diakonale arbeidet i soknet.

Men på bakgrunn av dette bør likevel Aure sokneråd komme med uttale ved investeringar og større vedlikehaldsoppgåver av bygg og anlegg.

Den testametarisle gåve på kr. 1000.000,- bør overførast til Aure kyrkjelege fellesråd sin kto., Det bør opprettast eit fond, og brukast etter enkeltvedtak av fellesrådet slik at det blir rekneskapsmessig riktig.

Sakshandsamar: Judith Bjørk

**INNSTILLING**

1. Fellesrådet ber Aure sokneråd føre over den testamentariske gåva på kr. 1.000.000,- til kto. 04068.10.64410, som skal gå til utvendig vedlikehald
2. Beløpet blir ført over på eit fond.
3. Bruk av fondet blir etter vedtak av Fellesrådet, og om nødvendig med uttale frå Aure sokneråd.

**MØTEHANDTERING**

Fellesrådet er svært takksam for den testamentariske gåva. Er eining i at sidan det er fellesrådet som har ansvar for drift og forvaltning av bygg og anlegg, og derfor bør rådet forvalte desse midlane.

**VEDTAK** Fellesrådet vedtok einstemmig innstilling, med tillegg i pkt. 1 og 3

1. Fellesrådet ber Aure sokneråd føre over den testamentariske gåva på kr. 1.041.670,- til kto. 04068.10.64410, som skal gå til utvendig vedlikehald i Aure sokn.
2. Beløpet blir ført over på eit fond.
3. Bruk av fondet blir etter vedtak av Fellesrådet, og med uttale frå Aure sokneråd.

**AKF 25/2019 Økonomirapport pr. 30.08.2019**

UTREDNING

Kyrkjeverja legger fram tertialrapport pr. 30.08.2019. Rekneskapen viser forbruk i forhold til budsjett 2019 i tal og %, og i forhold til tall i same periode 2018.

Nokre inntekter/kostnadar er innbetalt/utbetalt for halve eller heile året. Det er ikkje satt i gong investeringsprosjekt enda i år. dette for vi har ikkje kapasitet.

Kommentarar med endring i høve budsjett 2019, og same periode i 2018

Konto 16000: Betaling for gravferd utanbygdsbuande

Konto 17500: Utlegg for Tustna i høve jubileum

Konto 16300: Ikkje sendt ut festeavgift for Gullstein og Stemshaug

Konto 18000: Trusopplæring og tilskott val2019 (91.000,-)

Konto 18300: 60% av tilskot frå kommunen overført.

Konto 19400: Bruk av fond til skifte vindauga Folde

Konto 10100: Lågare lønn p.g.a. vakanse på 28% fram til 1. januar.

Konto 10800: Utb. godtgjering til folkevalde for 1 halvår. Ikkje utbetalt valfunksjonærar

Konto 10900: Pensjonsinnskott, stor auke frå 2018.

Konto 11001: Auka p.g.a. driftsavt. Kirkedata for 2018 belasta 2017. Underbudsjettert

Konto 11100: Nedgang frå 2018

Konto 11302 porto har gått ned p.g.a. auka bruk av e-post.

Konto 11800: Stor nedgang i straumutgifter.

Konto 12000: Lite investeringar så langt i år.

Konto 12200: Leasing av kopimaskin

Konto 12300-12501: Vedlikehaldskostnad halvert frå 2018

Konto 12301: Gravferder har auka i 2019, så kostnaden vil gå opp her.

Konto 12650: Auke i årskontroll av brannalarm m.v. + ekstrakontroll feilsøking

Konto 12700: Prisen på revisjon har gått opp.

Utover dette ser ein at det ikkje er noko store overskridingar i forhold til budsjett 2019.

Vedlagt ligg tertialrapport pr. 30.08.2019

Sakshandsamar: Judith Bjørk

**INNSTILLING**

Fellesrådet tek tertialrapport pr. 30.08.2019 til etterretning.

**MØTEHANDTERING**

Kyrkjeverja gjekk gjennom regneskapsrapport pr.30.08.2019

Fellesrådet ser ingen dramatikk i regnskapen så langt i 2019

**VEDTAK** Fellesrådet vedtok innstilling einstemming.

Fellesrådet tek tertialrapport pr. 30.08.2019 til etterretning.

**AKF 26/2019 Budsjett 2020, Økonomiplan 2020-2023**

Budsjettet til Aure kyrkjelege fellesråd er med i økonomiplana for Aure kommune. Denne perioden gjelder åra 2020-2023

Behandlinga av årsbudsjett for 2020og økonomiplanen for 2020 - 2023 skal skje i ein samla prosess. D.v.s. at fyrste året i økonomiplana blir årsbudsjett for 2020

Første ledd i budsjettarbeidet er å utarbeide eit konsekvensjustert budsjett.

Det konsekvensjusterte budsjettet er ei følgje av eigne vedtak og/eller endringar i rammene.

I eit konsekvensjustert budsjett skal ein ta omsyn til følgjande forhold:

* Uforutsette kostnader i driftsbudsjettet.
* Vedteke budsjett for inneverande år.
* Vedtak gjort av kommunestyret som får verknad på 2020-budsjettet.
* Endra pålegg frå sentrale myndigheiter.
* Lønsauke utover det som er budsjettert.
* Andre tiltak som gjeld berre for 2020-budsjettet.

I sjølve budsjettet går ein ut frå den ramma ein fekk tildelt året før.(2020)

Når det gjelder økonomiplana, skal fellesrådet setje opp prioritere investeringar som overstige ein kostnad på kr. 100.000,- og over, og har ei levetid på minst 2 år. Vedlikehaldsoppgåver skal eigentleg budsjetterast i driftsbudsjettet. Men vårt driftsbudsjett vil ikkje strekke til på større vedlikehaldsoppgåver, derfor ber fellesrådet om å få ta større vedl.h. kostnader som ikkje strekker seg over grensa på kr. 100.000,- inn i investeringsbudsjettet. Sjølv om kvart år har hatt fleire prosjekt på økonomiplana, har vi ikkje fått løyvingar frå kommunen sidan

Frist for å sende inn budsjett/økonomiplan til kommunen er 18.10.2019

**AURE KYRKJELEGE FELLESRÅD SITT FORSLAG TIL**

**BUDSJETT FOR 2020, OG ØKONOMIPLAN 2020-2023**

**Beskriving av verksemda**

Soknet er ei eigen juridisk eining. Jf. § 14 i kyrkjelova, skal kyrkjeleg fellesråd ivareta administrative og økonomiske oppgåver for sokna, utarbeide mål og planar for den kyrkjelege verksemd. Vidare ta ansvar for drift og vedlikehald av kyrkjer og kyrkjegardar. Fellesrådet er arbeidsgjevar for dei tilsette i etaten, og er ei sjølvstendig eining med eit sjølvstendig budsjettansvar.

Kommunen har eit økonomisk ansvar, og plikt til å utrede utgifter til drift og vedlikehald av kyrkjer og kyrkjegardar til fellesrådet si verksemd etter kyrkjelova § 15

Kommunen har også forpliktingar overfor fellesrådet i h.h. til tenesteytingsavtale.

**Innhald i tenesteytingsavtalen:**

-Leie av kontorlokale inkl. reinhald

-Forsikring av kyrkjebygg og lausøyre

-Snøbrøyting av veg/parkeringsplass i tilknyting til

 kyrkje/kyrkjegardar.

-Bedriftshelseteneste.

-Assistanse ved større bygg- og anleggsarbeid

-Ettersyn av maskinpark.

-Uttak av kopipapir samt bruk av kopimaskin

- Høve til å søkje på internt utlyste stillingar.

**Talet på tenester for Aure, Stemshaug og Tustna sokn i 2018**

Forordna gudstenester: 73

Barnedåpar: 19

Konfirmantar 33

Gravferder: 38

Vigslar: 4

Konsertar: 5

Kyrkja prioriterer å yte god service til alt folket i kommunen. Vi må utvikle etaten sin administrative kompetanse, byggje opp kompetanse som arbeidsgjevar. Det er også svert viktig for personalpolitikken, å gi dei tilsette høve til å heve kompetansen innanfor sitt arbeidsområde. Dette området er vanskeleg å følgje opp når vi får redusert tilskot frå kommunen kvart år. Den framtidige organiseringa innanfor kyrkja er framleis usikker. Vi veit ikkje korleis rådsstrukturen og ev. administrasjonen blir

Fellesrådet må støtte sokneråda og sokneprestane vedr. deira arbeid i sokna. og bidra økonomisk til sokneråda si verksemd, jf. §14 i kyrkjelova. Sokneråda har også stram økonomi, som kjem av aktivt barne- og ungdomsarbeid, derfor må fellesrådet inn med meir økonomisk støtte om ein skal halde oppe denne aktiviteten.

Det har vore ein del endring av stillingar det siste året. Det er både permisjonar og nytilsetjingar. I administrasjonen har vi også redusert med 10% stilling. Med to nye i administrasjonen som skal ha opplæring og tid setje seg inn i nye arbeidsoppgåver, har ikkje kyrkjeverja hatt kapasitet til å jobbe med dei store prosjekta på økonomiplana.

På sommarhalvåret er det innleidd ekstra ressursar (tilsvarande 28% på årsbasis) til vedlikehald på gravplassane.

Vidare er det alltid vanskeleg å budsjettere pensjonskostnadane. Det viser seg at vi har feilbudsjettert dette kvart år, sjølv om vi avset den prosentstørrelsen kommunen gjer. For 2018 vart det avsett altfor lav prosentsats.

I fleire år har vi jobba med å opprette ein stilling som diakon i Aure. Viser her til møte med kommunen i høve bispevisitasen på juni 2012, der vi oppfatta at kommunen var svert positiv til dette. I det møtet vart det lagt stor vekt på å ha ein slik ressurs i kommunen, og det viktige arbeidet ein diakon utfører. Hausten 2020 kjem biskopen på ny visitas i Aure, og vi burde vist framgang i denne saka til den tid. Viser elles til diakoniplan for Aure, som er utarbeida utifrå ein sentral overordna nasjonal plan.

Stell på gravplassane, er eit område vi også prioriterer og set inn meir ressursar på sommaren. Det er ofte her vi får dei fleste tilbakemeldingar. Å ha velstelte gravplassar, er viktig for folket i Aure.

Vi jobbar framleis med å registrere alle gravene som ligg i området rundt kyrkja på Aure, og det er ei utfordring å finne festar/pårørande til alle graver. Dette bidreg til at det også er vanskeleg å slette gamle graver. Sjølv om dette er den som eig gravminne sitt ansvar, er det ofte fellesrådet som må utføre jobben. Vi har i samarbeid med Nav oppretta ei prosjektstilling som varer fram til 31.12.19. Med lønstilskot frå Nav har vi no høve til å kome langt med dette prosjektet. Fellesrådet må likevel betale over 40% av lønskostnadane, og det er usikkert om vi er kome i mål ved årsskiftet.

Aure kommune har hatt ein strammare økonomi dei siste åra. Dette ser også ut til å fortsette vidare. Aure kommune har sidan 2008 brukt ostehøvelprinsippet ved budsjetthandsaminga. Politikarane har signalisert at ein ikkje kan fortsetje med ostehøvelprinsippet, og vil ta grep, likevel får alle einingar redusert tilskot kvart år.

Vidare i økonomiplanen er det mange usikre moment for kommunen. Rammebetingelsene for Aure kommune blir forverra ved at kommunen mistar betydelege inntekter i åra som kjem. I hovudsak gjeld dette nedtrappinga av inndelingstilskotet etter kommunesamanslåinga på 23,3 mill. som kommen har motteke etter kommunesamanslåinga i 2006. Dette vil trappes ned til 0,- over 5 år frå 2021 Endringane i eigedomsskattelova får stor betydning for Aure kommune i og med at en vesentleg del av eigendoms-skatteinntektene kjem er frå anlegga på Tjeldbergodden. Endringane i lova seier at nesten heile anlegget på Tjeldbergodden skal fasast ut om skatteobjekt. Endringane vart gjort gjeldande frå og med 2019. Det er vedteken ei kompensasjonsordning, men det er usikkert om dette dekker heile tapet. Det vart også ein reduksjon på 7 millionar ved tap av det mobile gasskraftverket på Tjeldbergodden frå og med 2019.

Ut ifrå dette er det forventa at netto driftsramme i åra framover også blir redusert.

**Budsjettarbeidet 2020**

**Økonomisk Ramme for 2019:**

Fellesrådet sitt budsjett for inneverande år (2019) er oppbygd av følgjande element:

1. Tildeling netto ramme frå Aure Kommune 3.246.000,-
2. Inneheld tenesteytingsavtale 295.252,-

3. Lønsauke 2018 2,8 % (ca. kr. 80.000,-ikkje bevilga) 0,-

**4. Netto ramme frå kommunen 2018 3.246.000,-**

Andre inntekter:

5. Overføring frå staten 227.000,-

6. Eigne inntekter (gravfeste etc.) 220.000,-

 **Sum: 377.000,-**

**Totale inntekter netto 3.623.000,-**

Kommentarar:

1. Tilskot frå kommunen, utifrå kyrkjelova § 15.
2. Aure kyrkjelege fellesråd og Aure kommune har inngått ein tenesteytingsavtale pr. 29.05. 2007, til kr. 295.252,-. Dette er tenester, og beløpet ikkje blir overført til fellesrådet.

**Denne summen må indeksregulerast. i.h.h. til løns- og prisstigning.**

3. I kommunestyremøte 16.12.2010 vart det gjort vedtak om at Aure kyrkjelege

fellesråd, skulle få dekt sin lønsauke gjennom kommunen sitt lønsreservefond.

 Etter møte mellom økonomisjefen og kyrkjeverja i 2013 vart vi einig om å legge

 inn ei lønsauke i ramma pr. 1 januar kvart år etter signal frå

 arbeidsgjevarorganisasjonen KA**.**

 **Kan ikkje sjå at kommunestyret har gjort nytt vedtak i denne saka.**

4. Totalt Netto tilskott frå kommunen . I kronebeløp det same som vi har fått sidan år

 2017. **Med kr. 0,- i lønnsstigning vart det ein reel nedgang kvart år på ca.**

**kr. 80.000-90.000,-**

5. Staten tildeler årleg tilskott øyremerka trusopplæring (0-18 år).

6. Fellesrådet krev inn festeavgift på graver eldre enn 20 år. Festeavgifta er pr. i dag

 kr. 120,- pr. år. etter vedtak i kommunestyret i 2019 med vidare indeks regulering i

 åra frami\over. Vidare kjem avgifter på oppretting og sikring av gravminne.

 Avgifter som er teke bort er for fleire år sidan er :

 Fjerning av gravminne og betaling for vigsel av utanbygdsbuande som har

 tilknyting til kommunen. Vi i tek framleis betalt for

 gravferd for dei som bur utanfor kommunen, samt utleie av kyrkjebygga. i.h.t.

 kyrkjelova § 20

Fellesrådet har for 2019 ingen endringar som fører til konsekvensjustering av budsjettet.

**Budsjettforslag 2020**

**Nye tiltak for 2020, og vidare i økonomiplanperioden**

Her legger vi inn stort sette dei same tiltak som i 2019. Behova har ikkje endra seg det siste året.

|  |  |  |  |  |
| --- | --- | --- | --- | --- |
|  |  |  |  |  |
| Tiltak  | 2020 | 2021 | 2022 | 2023 |
|  | **3.246** | **3926** | **3986** | **4076** |
| 1. Lønsauke utfrå tariff + løn kyrkjeverje  | 90 | 90 | 90 | 90 |
| 2. Reduksjon tiltak 2020 | 0 |  |  |  |
| 1. Ny klippar
 | 30 | **-30** |  |  |
| 4. Auka ressursar kyrkjegard |  90 |  |  |  |
| 5. Diakonistilling | 470 |  |  |  |
|  | **+680** | **+60** | **+90,-** | **+90,-** |
| Sum | **3.926** | **3986** | **4076** | **4166** |

Kommentarar:

1.Lønsauke 2020

I kommunestyremøte 16.12.2010 vart det gjort vedtak om at Aure kyrkjelege fellesråd, skulle få dekt sin lønsauke gjennom kommunen sitt lønsreservefond.

Etter signal frå arbeidsgjevarorganisasjonen KA hadde kyrkjeverja møte med økonomisjefen i 2013, og de vart einig om å legge inn ei lønsauke i ramma pr. 1 januar kvart år. Men vi kan ikkje sjå at kommunestyret har gjort nytt vedtak i denne saka

2.Reduksjon tiltak 2019

I 2018 reduserte vi ei stilling med 10%, som ei følgje av nedskjeringar i 2018. og vidare ikkje overført lønsauke på kr. 80.000,- Dette merkar vi, og det set eit større arbeidspress på leiing, og andre administrative ressursar.

3.Ny grasklippar

Vi har 4 gravplassar som skal klippast, og det er behov for ein ny klipper for 2020 på Gullstein kirkegård.

4. Auka ressursar gravplassar

Vedlikehaldet på kyrkjegardane krev store ressursar på sommaren. Dei siste åra har vi dessverre blitt tvinga til å gå ned på standaren, og har fått fleire tilbakemeldingar på dette, På driftsbudsjettet set vi kvart år av ekstra ressursar til dette, og for inneverande år har vi bruka litt meir ressursar ute. Arbeidet gjelder ikkje berre klipping av gras, men også vedlikehald og maling av gjerde m.v. Vi ser det er svært viktig for pårørande som besøker gravplassane, og generelt for heile bygda at gravplassane er fine og velstelte. Og Aure kyrkjegard som ligg midt i sentrum, og er eit blikkfang for den som besøker bygda vår, og bør sjå fin ut. Vidare er det også behov for innkjøp av nye reiskapar og hjelpemidlar som gravrammer på gravplassane våre. Og med auka ressursar både på personal og til drift er dette råd å få til.

5. Diakonistilling:

I svert mange år har vi hatt stilling som diakon på dagsorden og behovet er ikkje mindre no i 2020. Det var i 2009 det vart utarbeida ein plan for diakoni, som vart vedteken av alle tre sokna i kommunen

For å utøve denne planen, må ein tilsetje ein diakon i 100 % stilling. Dette er ein stilling som kan opprettast i samarbeid med kommunen i høve barne- og ungdomsarbeid m.m. Døme på andre arbeidsoppgåver er sorgarbeid i samband med ulykker, og andre tider når menneske er i sorg. Førebyggande arbeid ovanfor menneske som treng hjelp, omsorg og støtte. Ein diakon kan også avlaste presten ved å gjennomføre gravferder m.v. Dersom vi får løyvingar frå kommunen, vil vi i tillegg sende søknad om økonomisk bistand til bispedømerådet, Statoil og helselag i kommunen til ei slik stilling. Vi håpar kommunen ser kor viktig ei slik stilling er. Viser her til møte mellom kommunen og kyrkja i høve bispevisitasen tilbake i 2012, der kommunen var svert positive. Hausten 2020 kjem biskopen på ny visitas i Aure, og vi burde vist framgang i denne saka til den tid. Vi vil framover jobbe for å få denne stillinga på plass, men vi trenger ressursar.

**Reduksjon av ramma vil føre til:**

Ei reduksjon av ramma til fellesrådet få desse konsekvensane:

* Redusering av ressursar vil føre til mindre vedlikehald av kyrkjegardane på sommarhalvåret. Det blir ikkje teke inn sommarvikarar
* Mindre vedlikehald av kyrkjene, som etterkvart blir meir forfalle.
* Stenging av kyrkjer
* Reduksjon av bemanninga på kontoret, som fører til dårlegare service utad, og ingen kapasitet til å jobbe med dei store prosjekta i økonomiplanen.

**ØKONOMIPLAN FOR 2020-2023**

**Investeringar og større vedlikehaldsoppgåver.**

Fellesrådet er klar over at for å bruke midlar som er tildelt kapitalbudsjettet, må investeringar og større vedlikehald være minimum kr. 100.000,-, og ha ei levetid på minst to år. Men innanfor dei små rammene vi har i drifta, er det uråd å setje i gang med vedlikehald som eigentleg skal førast i driftsbudsjettet.

Dei seinare åra har vi hatt mange nødvendige tiltak under investering, men vi har ikkje fått løyving frå kommunen til å gjennomføre dette. Det er no 6 år sidan vi fekk løyving over investeringsbudsjettet. Sjå nedanfor.

**Løyvingar på investering frå kommunen frå år 2000**

2006 kr. 120.000,-

2007 kr. 150.000,-

2010: kr. 600.000,- til driftshus Aure

2012: kr. 150.000,-

Viser her til §15 i kyrkjelova, der kommunen er økonomisk ansvarleg for drift, vedlikehald og investeringar til kyrkjelege fellesråd

Sidan det ikkje er kome løyvinga, vil våre prosjekt gå igjen frå tidlegare år.

**A Andre investeringar - kyrkjer i prioritert rekkjefølgje (1000) i nettoprisar**

**Tiltak 2020 2021 2022 2023**

1. Varmepumpe/Benkevarmar kyrkjene 100 950 450

2. Nytt påbygg Stemshaug 650

3. Dåpsrom Gullstein kirke Ikkje beregn.kost.

Kommentarar:

1. Varmepumpe/Benkevarmar i kyrkjene

I alle tre kyrkjene er det gamle røyromnar under benkene. Det er pr. i dag den einaste oppvarminga av kyrkjene våre. Totale straumkostnadar pr. år ligg på mellom. 180.000,- – 220.000,- Enova kom for nokre år sidan med ein rapport som stadfesta at det vil vere svært besparande med å installere varmepumpe i kyrkjene. Etter innsendt søknad om godkjenning, gjekk det to år før vi har fått svar frå bispedømme. Det er berre i Stemshaug kyrkje vi har fått løyve til å installere varmepumpe. Utover dette tilrår Riksantikvaren å skifte ut gamle røyromnar med benkevarmare i Aure kyrkje og Gullstein kirke. Dette vil være økonomisk på lang sikt. Dette er eit prosjekt som kan gå over fleire år. Vi vil prioritere varmepumpe i Stemshaug kyrkje i 2020, vidare benkvarmare i Aure kyrkje i 2021 og Gullstein kirke etter 2022. Prisoverslag frå 2018 frå Safeheat ligg føre.

2. Nytt påbygg St.h. kyrkje

Eit utbygg til Stemshaug kyrkje er nødvendig for å verne hovuddøra mot sørvesten. På vinterhalvåret trutnar den opp og går ikkje i lås. Det blir også stor slitasje når den står rett mot været. Prosjektet vart godkjent av Bispedømerådet i 2017, og vi vil sende dette ut på anbod, når vi får aksept frå kommunen. Det ligg føre eit kostnadsoverslag på møtet på kr. 640,- eskl. mva.

3. Dåpsrom Gullstein kirke

I Gullstein kyrkje er det ikkje eige dåpsrom. Derfor ønskjer Tustna sokn å få eit påbygg v.s.a koret til dåpsrom, slik som i Stemshaug kyrkje. Prosjektet er framleis på planleggingsstadiet og er ikkje kostnadsberekna .

**B Større prosjekt på gravplassar i prioritert rekkjefølgje sum (1000) i nettoprisar**

**Tiltak : 2020 2021 2022 2023**

1 Gravplassane 105

2. Reiskapshus m/vatn og sanitær på Folde 560

3. Forprosjekt ny gravplass Aure sokn. Kostnad ikkje berekna

Kommentarar:

**Gravplassar:**

-Forprosjekt namna minne-/urnelund på Aure.

Vi blir stadig kontakta av pårørande som bur andre plassar i landet, som har vanskeleg for å holde ved like og stelle gravstaden de har ansvar for. De synes det er fortvila at gravene skal stå utan blomster.

Så har vi de som ønskjer ein urnelund eller minnelund, der pårørande ikkje har ansvar for stell og vedlikehald. Mange stadar i Norge har de har eit tilbod om urnelundar eller minnelundar på gravplassane i dag. Dette vil også begrense behovet for ny gravplass. Det vil også være behov for ein bauta med minneplater. Forprosjekt kr. 30.000,- for å sende inn til godkjenning.

- Framføring av vatn Folde gravlund

 I mange år har det vore jobba med framføring av vatn til Folde gravlund. Det var vurdert sjøkabel frå eit eksisterande hyttefelt, samt boring av vatn. Slik situasjonen er i dag, er det utplassert ein vasstank, som kun er til vatning av plantar. Vi vil søke om å få knytte oss på vatningssystemet til ein nabo av gravlunden om vi får tilskott til dette. Vassleidning pr. m. ca. kr. 350,- lengde ca. 300 m.

**2. Reiskapshus m/vatn og sanitær på Folde**

For å auke bruken av Folde gravlund, er det nødvendig med skikkeleg vatn og sanitæranlegg. I tillegg er det nødvendig med skikkeleg reiskapshus. I samband med eit slikt anlegg, bør det også lagast eit skikkeleg personalrom. Størrelse ca. 40 m2 kvadratmeterpris ca. 14.000,-

**3. Forprosjekt ny gravplass i Aure sokn.**

I fleire tiår, har det vore kjent at det er behov for ny kyrkjegard i Aure sentrum. Kravet er at det skal utifrå innbyggjartalet, vere 3 % ledige graver. Det er kommune sitt ansvar og sørgje for tilstrekkeleg med gravplassar. Eit areal i Øver Sagdalen vart sett av til dette formålet, men ligg ikkje inn på kommuneplanen. Grunneigar og naboar er skeptiske til dette alternativet. Vi vil jobbe med å sjå på alternative områder utanfor Aure sentrum. Ved gjenbruk av gamle graver, vil vi klare oss ein del år framover med den eksisterande gravplassen på Aure, men vi veit at behovet vil melde seg ein gong i framtida.

Dette er tiltak Aure kyrkjelege fellesrådet har som planar for 2020-2023, og vidare framover. Mange prosjekt er verken tidfesta eller kostnadsberekna, men der er viktig at kommunen er oppdatert på dei behova og planane Aure kyrkjeleg fellesråd har framover. Vi håpar elles kommunen ser på dei prosjekta vi har sett på dagsorden, som viktige for kommunen.

sakshandsamar: Judith Bjørk

**INNSTILLING**Fellesrådet godkjenner framlegg til budsjett 2020, og økonomiplan 2020-2023

 **MØTEHANDTERING**

Fellesrådet ser at tilskottet frå kommunen har blitt redusert med ca. kr. 200.000,- sidan 2017, og at dette merkes på drifta til kyrkja. Dette utgjer ein reduksjon på over 6% av driftstilskottet frå kommunen. Fellesrådet ser også at frå år 2000 er det kome lite tilskott til investeringar i kyrkja, og ingen ting dei 6 siste åra.

**VEDTAK** Fellesrådet vedtok innstilling einstemmig.

Fellesrådet godkjenner framlegg til budsjett 2020, og økonomiplan 2020-2023

**AKF 27/2019 Regulering løn kyrkjeverja**

Saka blir lagt fram av leiaren.

**VEDTAK**

Fellesrådet godtek lønskrav frå kyrkjeverja pr. 01.05.2019.

**Meldingar og referatsaker:**

1. 17.06.19 Siemens Rapport feilmelding innbrotsalarm
2. 25.06.19 Marte Torsetnes Attest
3. 23.09.19 Tidsbanken Tilbod timeregistrering
4. 26.09.19 Labora Tid Tilbod timeregistrering
5. 03.10.19 Neas Tilbod straum
6. 08.10.19 ON Arkitekter Nabovarsel Smibekk Eigendom
7. 09.10.19 Møre bispedømme Kurs nye sokneråd

Aure , den ………………………

Signatur av protokoll

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_